Bukedde Online - Abatemu bafumise omukuumi wa St Andrew's Church Bukoto ebiso
Abatemu bafumise omukuumi wa St Andrew's Church Bukoto ebiso
Minisita Kibuule ayogedde ku bimwogerwako...
ABABBI bafumise akulira abakuumi b’ekkanisa ya St Andrew e Bukoto bw’abadde agezaako okubalwanyisa nga batikka bye babbye mu kkanisa.
Bamuleese aliko kikuba mukono wakati mu kufuuwa omusaayi kwe kutwala ebintu bya Kanisa ebibalibwa mu bukadde era poliisi y'emutaasizza okumutwala mu ddwaliro.
Enock Mugandage omutuuze we Kamwokya y'agudde ku kyokya bw’alumbiddwa ekibinja ky’ababbi abalumbye ekkanisa y'e Bukoto kwe kumutemaatema n’azirika.
Bino by'abaddewo ku saawa musanvu ez’ekiro ku kanisa ya St.Andrew esangibwa e Bukoto ababbi bwe bamenye nga baagaala okutikka ebintu bya kkanisa omuli entebe n’ebirala wabula Mugandage yabadde agezaako okubalwanyisa kwe kumukukuba n’okumufumita ebiso.
Kigambibwa nti ababbi basoose kusooberera basirikale nga balya eky’eggulo mu kisenge we b’eyambulira kwe kubakubamu kalifoomu eyab’ebasizza.
Bamenye oluggi omukuumibwa ennanga, engoye z’abayimbi n’ebintu eby’omuwendo ebirala kwe kutandika okubifulumya nga babitikka kyokka wakati mu kusooberera Mugandage eyabadde aliko we y’ekukumye kwe kufubutukayo n’abambalira kwe kumufumitan’okumukuba olwo ne babulawo n’omunyago.